Številka: 013-22/2021/10

Datum: 6. 10. 2023

# Zadeva: Zapisnik 7. seje sveta za promocijo kmetijskih in živilskih proizvodov

**Datum seje: 4. 10. 2023**

Kraj sestanka: MKGP, Dunajska 22, Ljubljana

Prisotni člani sveta: Roman Žveglič (KGZS), dr. Tatjana Zagorc (GZS – ZKŽP), Alenka Marjetič Žnider (ZZS), mag. Anita Jakuš (GZS - ZKŽP), Ana Le Marechal Kolar (MKGP) in Jožica Župec (MKGP), Toni Balažič (GZS - ZKŽP) - spletno

Odstotni: Danilo Potokar (KGZS),

Prisotni ostali iz MKGP: ministrica Irena Šinko, mag. Štefi Videčnik, Tomaž Džuban, Peter Boršič, Klavdija Leskovar, Adrijana Bezeljak, sektor za promocijo kmetijskih in živilskih proizvodov

Ostali prisotni: Jana Prešeren, Aragon, d.o.o.

Dnevni red seje:

1. Sprejem dnevnega reda 7. seje sveta

2. Pregled sklepov 6. seje sveta

3. Poročilo o izvedenih promocijah pomlad 2023 in poročilo o rezultatih meritev na potrošnikih (mleko in meso)

4. Plani promocij za jesen 2023 in pomlad 2024 (Zakup oglasnega prostora za meso jesen 2023,Slovenija ima talent 2023, Meso IK v Tednu restavracij jesen 2023 in pomlad 2024, Meso, sadje in mleko v oddaji Masterchef pomlad 2024, dogodek Dan jabolk 21.10.2023 in zakup oglasnega prostora sadje)

5. Potrjevanje sprememb članov sektorskih odborov

6. Ostale aktivnosti in načrti glede promocije

a. Vstop sektorja žit v promocijo

7. Razno

a. PN za nove kreative EKO in izbor izvajalca)

b. spremljanje cen po verigi

AD1 Sprejem dnevnega reda 7. seje sveta

Svet je potrdil predlagan dnevni red 7. seje.

AD2 Pregled sklepov 6. seje sveta

Svet je potrdil sklepe 6. seje in ugotovil, da ni bil realiziran sklep D, ki se je glasil: »Organizira se delavnica članov sveta za promocijo skupaj s sektorskimi odbori za namen vzpostavitve poenotenega komuniciranja z javnostmi s strani vseh deležnikov, ki komuniciramo lokalno hrano, predvsem z vidika PR sporočil. Podrobnosti člani sveta uskladijo naknadno.« Svet predlaga, da predlagatelji sklepa (GZS-ZKŽP) z MKGP uskladijo način, obliko in izvajalca delavnice, ki se izpelje z namenom vzpostavitve poenotenega komuniciranja z javnostmi s strani vseh deležnikov, ki komuniciramo lokalno hrano.

AD3 Poročilo o izvedenih promocijah pomlad 2023 in poročilo o rezultatih meritev na potrošnikih (mleko in meso)

 Ga. Župec je svetu predstavila:

* porabo sredstev za kampanje sektorja meso in mleko v iztekajočem 3-letnem programskem obdobju 2020-2022. V tem času je bilo skupno za promocijo mleka namenjenih 722.282,01 EUR (od tega 53,36% prispevek sektorja), za promocijo mesa pa 1.397.077,07 EUR (od tega 59,26% prispevek sektorja). Opozorila je, da so nekatere promocijske aktivnosti še v teku, zato lahko zneski v končni porabi minimalno odstopajo.
* kampanjo meso pomlad 2023 v vrednosti 169.580,00 EUR.

V nadaljevanju je ga. Prešeren iz agencije Aragon predstavila glavne ugotovitve meritev na potrošnikih o uspešnosti 3-letnih programov promocije za sektor mleka in mesa za obdobje 2020-2022.

Ga. Marjetič Žnider je v razpravi podala mnenje, da je pri nakupnih odločitvah izbrana kakovost vedno manj pomemben dejavnik in da bo potrebna prevetritev komuniciranja. Ga. Župec je v odgovoru poudarila, da ima MKGP izdelano novo komunikacijsko strategijo za naslednja 3 leta, ki temelji na komunikacijskem poudarku, v smeri: »Kaj je dobro zame«. Prav tako bo v naslednjem obdobju poudarek tudi na nagovarjanju HoReCa segmenta, kar je bila tudi želja sektorjev.

AD4 Plani promocij za jesen 2023 in pomlad 2024 (Zakup oglasnega prostora za meso jesen 2023,Slovenija ima talent 2023, Meso IK v Tednu restavracij jesen 2023 in pomlad 2024, Meso, sadje in mleko v oddaji Masterchef pomlad 2024, dogodek Dan jabolk 21.10.2023 in zakup oglasnega prostora sadje)

Ga. Župec je predstavila načrt MKGP za izvedbo promocijskih aktivnosti lokalnih kmetijskih in živilskih proizvodov za jesen 2023 in pomlad 2024 in sicer:

- zakup oglasnega prostora za goveje in perutninsko meso v shemi izbrana kakovost za jesen 2023 v vrednosti 103.000 EUR,

- promocijsko umeščanje in zakup oglasnega prostora v oddaji Slovenija ima talent jeseni 2023 na POP TV v skupni vrednosti 91.000 EUR,

- promocijo mesa izbrana kakovost v dogodku Tednu restavracij za jesen 2023 in pomlad 2024 v skupni vrednosti 131.000 EUR,

- promocijsko umeščanje znaka »izbrana kakovost – Slovenija« in zakup oglasnega prostora za meso, sadje in mleko v shemi izbrana kakovost v oddaji Masterchef spomladi 2024 v vrednosti 200.000 EUR,

- izvedbo promocijskega dogodka za Dan jabolk 21.10.2023 in zakup oglasnega prostora v skupni vrednosti 130.730,31 EUR.

Nadalje se je svet seznanil s pripravo javnega naročila za kreativo in produkcijo promocijskih spotov za sektor mesa in mleka za novo programsko obdobje v skupni vrednosti 316.000 EUR.

V razpravi je predsednik predlagal morebitno promocijo tudi v drugih TV oddajah. Ga. Jakuš je komentirala višino medijskega zakupa na radiu v smislu, da je potrebno izvajalce vedno zavezati k čim večjem obsegu opravljene aktivacije za razpisana sredstva. Ministrica je dodala, da se višina zakupa lahko vedno omeji z zgornjo mejo. Ga. Župec je pojasnila, da ministrstvo vedno stremi k postavitvi parametrov, ki pripeljejo do najboljšega izplena, kar bo fokus tudi v prihodnje.

AD6 Potrjevanje sprememb članov sektorskih odborov

Svet je obravnaval štiri predloge menjav članov sektorskih odborov po ZPKŽP, ki so jih predlagale institucije ter potrdil vse predloge kot sledi:

* v sektorski odbor za vrtnine so bili imenovani: Robert Golc namesto Roberta Šabedra na predlog KGZS, dr. Vesna Miličić namesto Ksenije Jakončič na predlog GZS-ZKŽP, Alenka Marjetič Žnider namesto Janka Stojkoviča na predlog ZZS.
* v sektorski odboru za meso je bila imenovana Nina Barbara Križnik namesto Bojana Bevca na predlog GZS-ZKŽP.

AD7 Ostale aktivnosti in načrti glede promocije

a. Vstop sektorja žit v promocijo

Svet se je seznanil, da je sektorski odbor za žita poslal na MKGP predlog vstopa v promocijo, v katerem je določil proizvode, s katerimi vstopa v promocijo, višino prispevka in minimalni delež krušnih žit, ki morajo biti v shemi izbrana kakovost za začetek promocije. Ni pa sektor sporočili v katero 3-letno programsko obdobje vstopa. Tako je svet predlagal, da MKGP z dopisom pozove odbor k sprejetju odločitve v katero 3-letno programsko obdobje vstopa. Prvi možni 3-letni program v katerega sektor lahko vstopi je 2025-2027 ali naslednji možni program 2026-2028. Predlagal je tudi, da se sektorski odbor za žita pozove k priporočilom svojim članom, da v čim večjem številu pristopijo k certificiranju IK, ter informiranju svojih članov glede obveznega plačevanja prispevka za promocijo. S sprejemom pravnih podlag se namreč začne obračunavanje in obvezno plačevanje prispevka za promocijo za vse zavezance (npr. s 1.1.2025 se začne plačevanje v primeru če se odločijo za vstop v program 2025-2027), promocija pa se bo izvajala šele, ko bo v shemo IK vključeno najmanj 15% odkupljene krušne pšenice.

AD7 Razno (PN za nove kreative EKO in izbor izvajalca)

1. Projektna naloga za nove kreative EKO in izbor izvajalca

Svet se je seznanil, da je v teku javno naročilo za izdelavo kreativne strategije za kampanjo EKO, pripravo kreativnih rešitev in produkcijo kampanje EKO ter aktivnosti za povečanje vpletanja potrošnikov.

Svet je pri tem opozoril na dejstvo, da je na trgovskih policah zelo malo slovenskih ekoloških proizvodov in da bi bilo smiselno najprej delovanje in promocija v smeri povečanja EKO proizvodnje.

 b. Spremljanje cen po verigi

Svet je opravil razpravo na temo spremljanja cen po verigi. Člani sveta iz zunanjih institucij so MKGP opozorili na negativne učinke objav rezultatov spremljanja cen na portalu primerjajcene.si.

**Sklepi:**

1. Svet je potrdil predlagani dnevi red 7. seje.
2. Svet je pregledal sklepe 6. seje. Sklep D ni bil realizirani, zato svet predlaga, da predlagatelji sklepa (GZS-ZKŽP) z MKGP uskladijo način, obliko in izvajalca delavnice, ki se izpelje z namenom vzpostavitve poenotenega komuniciranja z javnostmi s strani vseh deležnikov, ki komuniciramo lokalno hrano.
3. Svet se je seznanil s poročilom o izvedenih promocijskih aktivnostih za pomlad 2023 in pregledom posameznih promocijskih aktivnostih in višino porabe sredstev za mleko in meso v 2. triletnem programskem obdobju 2020-2022, ter končnim poročilom o rezultatih meritev na potrošnikih za 2. programsko obdobje (mleko, meso).
4. Svet se je seznanil s planom promocije za jesen 2023 in pomlad 2024: zakup oglasnega prostora za meso jesen 2023, promocijsko umeščanje in zakup oglasnega prostora v oddaji Slovenija ima talent 2023, promocijo mesa IK v Tednu restavracij jeseni 2023 in spomladi 2024, predvideno promocijo sektorjev meso, sadje in mleko v oddaji Masterchef spomladi 2024, aktivnostmi za dogodek Dan jabolk in zakup oglasnega prostora za sadje IK. Seznanil se je tudi s postopkom javnega naročila za novo kreativo in produkcijo spotov za mleko in meso za novo programsko obdobje.
5. Svet se je seznanil s predlogom novih članov v sektorskih odborih in potrdil naslednje menjave: v sektorski odbor za vrtnine se imenuje Robert Golc namesto Roberta Šabedra na predlog KGZS, dr. Vesna Miličić namesto Ksenije Jankovič na predlog GZS-ZKŽP ter namesto Janka Stojkoviča se imenuje Alenka Marjetič Žnider na predlog ZZS. V sektorski odbor za meso se imenuje Nina Barbara Križnik namesto Bojana Bevca na predlog GZS-ZKŽP.
6. Svet se je seznanil s sklepi sektorskega odbora za žita o vstopu v promocijo in predlagal, da ministrstvo z dopisom pozove sektorski odbor k sprejetju odločitve v katero 3-letno programsko obdobje vstopa. Prvi možni 3-letni program promocije v katerega sektor lahko vstopi je 2025-2027 oziroma 2026-2028. Predlagal je tudi, da se sektorski odbor za žita pozove k priporočilom svojim članom, da v čim večjem številu pristopijo k certificiranju IK, ter informiranju svojih članov glede plačevanja prispevka za promocijo, z opozorilom, da se obvezno plačevanje prispevka začne s sprejemom pravnih podlag in priglasitvijo EK, promocija pa se bo izvajala šele, ko bo v shemo IK vključeno najmanj 15% odkupljene krušne pšenice.

1. Svet se je seznanil s pripravami novih kreativ za promocijo sheme EKO in opozoril na dejstvo, da je slovenskih EKO proizvodov na trgovskih policah zelo malo, zato bi bilo smiselno najprej delovati v smeri povečanja EKO proizvodnje.

Zapisala:

mag. Štefi Videčnik, sekretarka sveta Roman Žveglič

 predsednik sveta